open-index/open-wikipedia-markdown huggingface dataset:
உறைபனிப் புள்ளி

**உறை வெப்பநிலை அல்லது  உறைபனிப் புள்ளி** என்பது குளிரூட்டப்பட்ட காற்றானது நீராவியாக மாறுவதற்குத் தேவைப்படும் வெப்பநிலை  ஆகும். காற்று மேலும் குளிரூட்டப்படும்போது   வளிமண்டல நீராவியானது செறிவூட்டப்பட்டு,  திரவப்பனி நீர் உருவாகிறது. அதனைவிடக்  குளிரான ஒரு மேற்பரப்புடன்  தொடர்பு கொள்வதன் மூலம் காற்று அதன் உறைவெப்பநிலைக்குக் குளிர்ச்சியடைகிறது அப்பொழுது அந்தத் திரவ நீர் அந்த மேற்பரப்பில் சுருங்கி விடுகிறது. வெப்பநிலை நீரின் உறைநிலைக்குக் கீழே இருக்கும்போது,  உறை வெப்பநிலையானது உறைபனிப் புள்ளி என்று அழைக்கப்படுகிறது, ஏனெனில் பனிப்பூச்சை விட திடமான உறைபனி உருவாகிறது. பனிப் புள்ளியின் அளவீடானது ஈரப்பதத்துடன்  தொடர்புடையது . **உறைபனிப் புள்ளி** என்றால் காற்றில் அதிக ஈரப்பதம் இருக்கிறது எனக் கொள்ளலாம்

## ஈரப்பதம்
ஈரப்பதத்தை பாதிக்கும் மற்ற அனைத்து காரணிகளும் மாறாமல் இருந்தால், தரை மட்டத்தில் வெப்பநிலை குறையும்பொழுது ஈரப்பதம் உயரும். ஏனென்றால் காற்றை நிறைவு செய்ய சிறிதளவு நீராவி தேவைப்படுகிறது. ஏனெனில் ஈரப்பதம் 100% ஐ தாண்டாத காரணத்தால் சில நேரங்களில் உறைவெப்பநிலை காற்று வெப்பநிலையை விட அதிகமாக இருக்காது.

தொழில்நுட்ப ரீதியில்,  பனிப் புள்ளி என்பது நிலையான வளிமண்டல அழுத்தத்தில் காற்றின் மாதிரியில் உள்ள நீராவி அது ஆவியாகும் அதே விகிதத்தில் திரவ நீரில் ஒடுங்குகிறது. உறைபனிப் புள்ளிக்குக் கீழே உள்ள வெப்பநிலையில், திரவநீர் ஒடுங்கும் விகிதமானது ஆவியாதலைக் காட்டிலும் அதிகமாக இருக்கும், மேலும் அதிக திரவ நீரையும் அது உருவாக்குகிறது. அமுக்கப்பட்ட நீர் ஒரு திடமான மேற்பரப்பில் உருவாகும்போது பனி என்றும் . அதில் உறைந்தால் உறைபனி என்றும் அழைக்கப்படுகிறது. அது உருவாகும்போது அதன் உயரத்தைப் பொறுத்து, காற்றில் சுருக்கப்படும் நீர் மூடுபனி அல்லது மேகம் என்றும் அழைக்கப்படுகிறது,  வெப்பநிலை உறைபனிப் புள்ளிக்கு கீழே இருந்தால்,  மீச்செறிவூட்டப்பட்ட நீராவி என்று அழைக்கப்படுகிறது. ஒடுக்கம் கருக்களாக செயல்பட காற்றில் போதுமான துகள்கள் இல்லாவிட்டால் இது நிகழலாம். 
## மேற்கோள்கள்

பகுப்பு:வளிமங்கள்
பகுப்பு:வெப்பநிலை
அதிசய பிறவியும் அற்புத பெண்ணும்

**அதிசய பிறவியும் அற்புத பெண்ணும்** (தமிழ்) **யே ஜாது ஹை ஜின் கா!** (இந்தி) என்பது அக்டோபர் 14, 2019 இல் ஸ்டார் பிளஸ் தொலைக்காட்சியில் ஒளிபரப்பான கற்பனை மற்றும் காதல் இணைந்த தொலைக்காட்சி நாடகத் தொடர் ஆகும். இந்த தொடரை குல் கான் மற்றும் மிருனல் ஜா இணைத்து தயாரிக்க, அதிஃப் கான் என்பவர் இயக்க விக்ரம் சிங் சவுகான், அதிதி சர்மா ஆகியோர் நடித்துள்ளனர்.

இந்த தொடர் தமிழ் மொழியில் 'அதிசய பிறவியும் அற்புத பெண்ணும்' என்ற பெயரில் மொழிமாற்றி ஒலிச்சேர்க்கை செய்யப்பட்டு பிப்ரவரி 9 2020 ஆம் ஆண்டு முதல் ஒவ்வொரு ஞாயிற்றுக்கிழமைகளில் காலை 9 மணிக்கு விஜய் தொலைக்காட்சியில் ஒளிபரப்பானது. கோவிட் - 19 பெருந்தொற்றுக்கு பிறகு ஒளிப்பரப்பு நிறுத்தப்பட்டது. மே மாதம் 2021 முதல் விஜய் மியூசிக் தொலைக்காட்சியில் திங்கள் முதல் வெள்ளி வரை இரவு 9 மணிக்கு மீண்டும் முதலில் இருந்து ஒளிப்பரப்பு செய்யப்படுகிறது.

## மேற்கோள்கள்

## வெளி இணைப்புகள்
* Yehh Jadu Hai Jinn Ka! on ஐ. எம். டி. பி இணையத்தளம்
* Yehh Jadu Hai Jinn Ka! on Hotstar

பகுப்பு:ஸ்டார் பிளஸ் தொலைக்காட்சி நிகழ்ச்சிகள்
பகுப்பு:விஜய் தொலைக்காட்சி நிகழ்ச்சிகள்
பகுப்பு:இந்தியத் தொலைக்காட்சி நாடகங்கள்‎
பகுப்பு:இந்தித் தொலைக்காட்சி நிகழ்ச்சிகள்
பகுப்பு:இந்தி-தமிழ் மொழிபெயர்ப்பு தொலைக்காட்சி நிகழ்ச்சிகள்
பகுப்பு:இந்திய கற்பனை தொலைக்காட்சி தொடர்கள்
பகுப்பு:இந்திய காதல் தொலைக்காட்சி நாடகங்கள்
பகுப்பு:2010ஆம் ஆண்டுகளில் இந்தியத் தொலைக்காட்சி நிகழ்ச்சிகள்
பகுப்பு:2019 இல் தொடங்கிய இந்தியத் தொலைக்காட்சி நிகழ்ச்சிகள்
பகுப்பு:2020 இல் நிறைவடைந்த இந்தியத் தொலைக்காட்சி நிகழ்ச்சிகள்
விப்ரநாரயணா (1937 திரைப்படம்)

**விப்ர நாராயணா** (மாற்றுப் பெயர்: தொண்டரடிப்பொடி ஆழ்வார்) 1937 ஆம் ஆண்டு வெளிவந்த தமிழ்த் திரைப்படமாகும். கே. ரங்கா ராவ் இயக்கத்தில் வெளிவந்த இத்திரைப்படத்தில் ராஜாமடம் ஜி. சுந்தர பாகவதர், திருச்சூர் பிரேமாவதி மற்றும் பலர் நடித்திருந்தனர்.
தொண்டரடிப்பொடி ஆழ்வாரின் பாசுரங்களுடன் யானை வைத்தியநாத ஐயர் இயற்றிய பாடல்களும் இத்திரைப்படத்தில் இடம்பெற்றன. இசை: ஜி. ராமநாத ஐயர் - ஹார்மோனியம், மகாதேவன் - பிடில் 

## நடிகர், நடிகையர்

## மேற்கோள்கள்

## வெளி இணைப்புகள்
* - இத்திரைப்படத்தில் மதுரம் பாடிய ஒரு பாடல்

பகுப்பு:1937 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
செல் உயிரியற்பியல்

**செல் உயிரியற்பியல்** *(Cell biophysics)*  என்பது செல் செயல்பாடுளில் அடங்கியுள்ள அடிப்படை இயற்பியல் கோட்பாடுகளில் கவனம் செலுத்தும் உயிரியற்பியலின் ஒரு துணைப்பிரிவாகும். இப்பிரிவை செல்லுலார் உயிரியற்பியல் துறை என்றும் அழைக்கிறார்கள். இத்துணைப்பிரிவில் தற்போது மூலக்கூற்று இயந்திரங்கள், செல்சவ்வு மற்றும் உயிரணுக்கூடு உள்ளிட்ட செல் இயக்கவியல் செயல்பாடுகள், செல்லிடைப் போக்குவரத்து, செல்லிடை சமிக்ஞை வியங்கியல், உயிரியல் மின்சாரம், மரபணு வலையமைப்புக் கோட்பாட்டின் புள்ளிவிவர மாதிரிகள் போன்றவையும் நடைமுறையில் ஆராயப்படுகின்றன. இயங்கும்-செல் மூலக்கூறு உருவரைவு  நுட்பங்கள் என்ற சமீபத்திய முன்னேற்றங்களினால் இந்த அறிவியல் புலம் பெரிதும் பயனடைந்துள்ளது. பெருமூலக்கூறுகளின் இடம்சார்ந்த மற்றும் தற்காலிக அளவீட்டையும் பெருமூலக்கூறுகளின்  செயல்பாட்டையும் இந்நுட்பங்கள் அனுமதிக்கின்றன. மின்னணு ஆற்றல் மாற்ற முறையான பார்சுடர் ஒத்திசைவு ஆற்றல் மாற்றம். செல்லின் விரவலை  உறுதிப்படுத்த உதவும் ஒளிவெளிர்ப்புக்கு பின் ஒளிர்வு மீட்பு செயல்முறை, ஒளிச்செயலூக்கம் மற்றும் ஒற்றைச் செல் உருவரைவு போன்ற சிறப்பு உருவரைவு நுட்பங்கள் பெருமூலக்கூறுகளின் போக்குவரத்தையும், அவற்றுக்கிடையிலான இடைவினைகளையும், புரதங்களில் மாறுபடும் இணக்க மாற்றங்களையும் வரைந்து இந்த அறிவியல் புலத்திற்கு  இந்நுட்பங்கள் மிகுந்த பயனுள்ளவை என நிருபிக்கப்பட்டுள்ளன. மீகூறாக்க நுண்ணோக்கியியல் செல்லின் கட்டமைப்பை ஒளியியல் தெளிவுத்திறனுக்குக் கீழே உருவரைவு செய்ய அனுமதிக்கிறது. இயற்பிய அறிவியலில் அடித்தளமாக உள்ள கணித மாதிரிகளுடன் புதிய சோதனைக் கருவிகளை இணைத்தது இந்த துறையில் குறிப்பிடத்தக்க முன்னேற்றங்களை ஏற்படுத்தியுள்ளது.  உலகெங்கிலும் உள்ள பல ஆராய்ச்சி மையங்கள் புலத்தின் இந்த மேம்பாட்டை நோக்கி நகர்ந்து வருகின்றன.
## மேற்கோள்கள்

பகுப்பு:உயிரி இயற்பியல்
பகுப்பு:உயிரணுவியல்
தாய்பெய் வேதியியல் சங்கம்

**தாய்பெய் வேதியியல் சங்கம்** *(Chemical Society Located in Taipei)* என்பது வேதியியலுக்கு அர்ப்பணிக்கப்பட்ட  தைவானிய அறிவு சார்ந்த ஓர் அமைப்பாகும். 1932 ஆம் ஆண்டு நாஞ்சிங்கில் நிறுவப்பட்ட சீன வேதியியல் சங்கத்தின் வேர்களைக் கண்டறிந்து 1950 ஆம் ஆண்டில் தைவானில் இந்த சங்கம் மீண்டும் நிறுவப்பட்டது. அரசியல் காரணங்களுக்காக இந்த அமைப்பின் ஆங்கிலப் பெயர் தாய்பெய் வேதியியல் சங்கம் எனப் பெயர் மாற்றம் என மாற்றப்பட்டது, இருப்பினும் இது சீன மொழியில் சீன வேதியியல் சங்கம் (中國 化學 會) என்ற பெயரை வைத்திருக்கிறது.

## வெளியீடுகள்
சி.எசு.எல்.டி மற்றும் விலே இரண்டும் சீன வேதியியல் சங்கத்தின் மாதாந்திர பத்திரிகை ஒன்றை வெளியிடுகிறது

## மேற்கோள்கள்

பகுப்பு:சீனா
பகுப்பு:தாய்பெய்
தெற்கு ஆத்திரேலிய முதன்மை விஞ்ஞானி

**தெற்கு ஆத்திரேலிய முதன்மை விஞ்ஞானி** *(Chief Scientist of South Australia )*  தெற்கு ஆத்திரேலிய அரசாங்கத்தின் முதன் மந்திரி மற்றும் அமைச்சரவைக்கு சுதந்திரமாக அறிவியல், தொழில்நுட்பம், கண்டுபிடிப்பு மற்றும் ஆராய்ச்சி தொடர்பான விவகாரங்களில் ஆலோசனைகள் வழங்கும் அதிகாரம் கொண்ட அறிஞர் ஆவார்.   

தெற்கு ஆத்திரேலிய முதன்மை விஞ்ஞானி (Chief Scientist of South Australia )  தெற்கு ஆத்திரேலிய அரசாங்கத்தின் முதன் மந்திரி மற்றும் அமைச்சரவைக்கு சுதந்திரமாக அறிவியல், தொழில்நுட்பம், கண்டுபிடிப்பு மற்றும் ஆராய்ச்சி தொடர்பான விவகாரங்களில் ஆலோசனைகள் வழங்கும் அதிகாரம் கொண்ட அறிஞர் ஆவார் . முதன்மை விஞ்ஞானி தென் ஆத்திரேலிய அறிவியல் மன்றத்தின் தலைவராக உள்ளார், மேலும் மன்றத்திற்கான புதிய உறுப்பினர்களையும் அரசாங்கத்திற்கு பரிந்துரைக்கிறார். 
## பதவியில் இருந்தவர்கள்

## மேற்கோள்கள்

பகுப்பு:ஆத்திரேலிய அறிவியலாளர்கள்
பாவூர் உலியா

வலது|thumb| பாவூர் உலியா
**பாவூர் உலியா** என்பது நேத்ராவதி ஆற்றில் உள்ள ஒரு தீவாகும். 35 வீடுகளைக் கொண்ட இதுமங்களூரிலிருந்து 12 கி.மீ தொலைவில் உள்ளது. இங்கு ஒரு தேவாலயம் மற்றும் முன்னாள் அரசு பள்ளி ஒன்று உள்ளது. வளர்ச்சியை மேம்படுத்துவதற்காக இதை மே 2017 இல் தென்கன்னட மாவட்டம் ஏற்றுக்கொண்டது.  கோடையில், ஒரு தற்காலிக மர பாலம் தீவை ஆற்றங்கரையுடன் இணைக்கிறது. மழைக்காலத்தில், பொதுமக்களை ஒரு பயணிகள் படகு தீவுக்கு அழைத்துச் செல்கிறது. தீவில் தெரு விளக்குகள், கடைகள் அல்லது மருத்துவ வசதிகள் ஏதுமில்லை. 
thumb| பாவூர் உலியாவில் பள்ளி
## சொற்பிறப்பு
உலியா என்றால் "மீதமுள்ள நிலம்" என்று பொருள். http://tulu-research.blogspot.in/2009/04/182-uliyargoli-to-malpe-1.html?spref=bl நிலவியல் அடிப்படையில் துண்டிக்கப்பட்ட ஓவல் வடிவத்தை ஒத்திருக்கிறது. ஒரு இந்து குடும்பத்தைத் தவிர இங்குள்ள பெரும்பாலான குடும்பங்கள் ரோமன் கத்தோலிக்கர்களாவர். இவர்களின் சொந்த மொழி கொங்கணியாகும். பரங்கிபேட்டையைச் சேர்ந்த கபுச்சின் பாதிரியார்கள் http://www.capuchinbangalore.com/ ஒவ்வொரு ஞாயிற்றுக்கிழமையும் நற்கருணை பிரார்த்தனையைக் கொண்டாட இங்கு வருகிறார்கள். தேவாலயத்தின் பெயர் சிசு இயேசு சேப்பல் என்பதாகும். ஒவ்வொரு ஆண்டும் கிறிஸ்துமஸ் கொண்ட்டாட்டங்களின் போது இளைஞர்கள் மற்றும் குழந்தைகளுக்கு ஒரு கலாச்சார நிகழ்ச்சியை ஏற்பாடு செய்கிறார்கள். http://pavooruliya.blogspot.in/2012/12/2012.html 

## வாழ்க்கைக்கான ஆதாரம்
இங்கு மீன்பிடித்தல் மற்றும் விவசாயம் ஆகியவை அடிப்படை வாழ்க்கை ஆதாரங்களாகும். தேங்காய் மரங்கள் மற்றும் மா மற்றும் பலாப்பழம் போன்ற பிற பழ மரங்கள் தீவில் வளர்க்கப்படுகின்றன. தற்போது, மணல் சுரங்கத்தால் தீவுக்கு பெரும் சேதம் ஏற்பட்டுள்ளது. சுரங்க நடவடிக்கைகள் காரணமாக ஏற்பட்ட சேதங்களை மதிப்பீடு செய்யப்பட்டுள்ளது. 

## வளர்ச்சி
thumb| பாவூர் உலியா பாலம்
2014 சூலை 29 செவ்வாய்க்கிழமை, சுகாதார மற்றும் குடும்ப நலத்துறை அமைச்சர் கர்நாடகாவின் யு. டி. காதர் கூறுகையில், பாவூர்-உலியா மக்களின் நீண்டகால கோரிக்கைகளை நிறைவேற்றி கர்நாடக மாநில அரசு, நேத்ராவதி முழுவதும் தொங்கும் பாலம் கட்ட அனுமதி அளித்துள்ளது என்றார்.  இதற்காக ஏற்கனவே ரூ .3 கோடி தொகை வெளியிடப்பட்டுள்ளது.  இந்தப் பாலம் தீவை பிரதான நிலத்துடன் இணைக்கிறது 

## குறிப்புகள்

பகுப்பு:கர்நாடகத்திலுள்ள தீவுகள்
யக்சகானம்

**யக்சகானம்** (Yakshagana) என்பது ஒரு பாரம்பரிய இந்திய நாடகத்தின் நடனம், இசை, உரையாடல், ஆடை, அலங்காரம் ஆகியவற்றைக் கொண்டும் தனித்துவமான பாணி மற்றும் வடிவத்துடன் மேடை நுட்பங்களைக் கொண்ட வடிவமாகும். இது கர்நாடகாவின் தெற்கு கன்னட மாவட்டம், உடுப்பி, வடகன்னட மாவட்டம், சிமோகா மற்றும் சிக்மகளூர் மாவட்டங்களின் மேற்கு பகுதிகளிலும், கேரளாவின் காசர்கோடு  மாவட்டத்திலும் உருவாகியது. இது பக்தி இயக்கத்தின் காலத்தில் பாரம்பரியத்திற்கு முந்தைய இசை மற்றும் நாடகத்திலிருந்து உருவாகியதாக நம்பப்படுகிறது.  இது சில நேரங்களில் " *ஆட்டா* " அல்லது ( ( துளு மொழியில் "நாடகம்") என்றும் அழைக்கப்படுகிறது.  யக்சகானம் வைணவ பக்தி இயக்கத்தால் வலுவாக கட்டமைக்கப்பட்டுள்ளது. இந்த நாடக பாணி முக்கியமாக கர்நாடகாவின் பெரும்பாலான பகுதிகளில் பல்வேறு வடிவங்களில் காணப்படுகிறது. யக்சகானம் பாரம்பரியமாக மாலையில் தொடங்கி முதல் விடியல் வரை நடத்தப்படுகிறது. அதன் கதைகள் இராமாயணம், மகாபாரதம், பாகவதம் போன்ற இந்து புராணங்களிலிருந்தும், சமண இதிகாசங்களிலிருந்தும் எடுக்கப்படுகின்றன.  

## சொற்பிறப்பு
யக்சகானம் என்றால் இயக்கர்கள் (இயற்கை ஆவிகள்) என்று பொருள்.  யக்சகானம் என்பது முன்னர் கெலிகே, ஆட்டம், பயலதா மற்றும் தசாவதாரம் என அழைக்கப்பட்ட கலை வடிவங்களுக்கான கல்வி பெயர் ஆகும். (கடந்த 200 ஆண்டுகளாகப் பயன்படுத்தப்பட்டது). யக்சகானம் என்ற சொல் முன்பு கன்னடத்திலும் இப்போது தெலுங்கிலும் கூட ஒரு வகை இலக்கியத்தைக் குறித்தது. இந்த யக்சகானம் இலக்கியம் அல்லது நாடகத்தின் செயல்திறன் ஆட்டம் என்று அழைக்கப்படுகிறது. ஏக்கலகானா என்ற சொல் யக்சகானத்தைக் குறிக்கிறது என்று இப்போது நம்பப்படவில்லை. 

### இசை வகை
யக்சகானத்திற்கு கர்நாடக இசை,  இந்துஸ்தானி இசையிலிருந்து தனித்தனி இசை பாரம்பரியம் உள்ளது. யக்சகானமும் கர்நாடக இசையும்  பாரம்பரிய தொடர்புடையவை.  

## குறிப்புகள்

பகுப்பு:கலை வகைகள்
பகுப்பு:கர்நாடகப் பண்பாடு
பகுப்பு:கேரளக் கலைகள்
சிவப்பு கூர்வாய்த் தவளை

**சிவப்பு கூர்வாய்த் தவளை** (Red Narrow-mouthed Frog) அல்லது (Luzon narrow-mouthed frog) இது மைக்ரோஹைலிடே குடும்பத்தைச் சார்ந்த தவளை இனத்தில் ஓரிடத்தில் வாழும் உயிரினம் ஆகும்.  இவை பிலிப்பீன்சு நாட்டில் லூசோன் மற்றும் பாகியோ புதர்க்காடு மான்ட்டேன் வாழிடம் (சூழலியல்) புல்வெளி விவசாய நிலம், நகர்ப்புறத்தின் பாதையோரங்களில் காணப்படுகிறது.

## மேற்கோள்கள்

பகுப்பு:தவளைகள்
பகுப்பு:நிலநீர் வாழிகள்
அம்மன் (தொலைக்காட்சித் தொடர்)

**அம்மன்** என்பது கலர்ஸ் தமிழ் தொலைக்காட்சியில் 27 ஜனவரி 2020 முதல் 1 சூலை 2022 ஆம் ஆண்டு வரை ஒளிபரப்பான பக்தி திகில் தொலைக்காட்சி நாடகத் தொடர் ஆகும். இந்த தொடரை ஐ. அஹ்மத் என்பவர் தயாரிக்க, ரவி பிரியன் என்பவர் இயக்கியுள்ளார். சக்தி என்ற கதாபாத்திரத்தில் புதுமுக நடிகை பவித்ரா நடிக்க இவருக்கு ஜோடியாக ஈஸ்வர் என்ற கதாபாத்திரத்தில் நடிகர் அமல்ஜித் என்பவர் நடித்துள்ளார்.

தெய்வ சக்தி மூலம் வாக்கு சொல்லும் சக்தி என்ற பெண்ணும், தெய்வ வாக்கை நம்பாத ஊருக்கு புதிதாக வரும் வைத்தியர் இருவரையும் சேர்ந்து வைக்க விதி செய்யும் சதி என்ன என்பது தான் கதை. இந்த தொடர் 27 சனவரி 2020 ஆம் ஆண்டு முதல் மூன்று பருவங்களாக ஒளிபரப்பாகி, 1150 அத்தியாயங்களுடன் நிறைவு பெற்றது.

## பருவங்கள்

## கதை சுருக்கம்
அம்மன் தொடரின் கதை இயற்கைக்கு அப்பாற்பட்ட சக்திகளைக் கொண்ட ஒரு சிறிய நகரப் பெண்ணான சக்தியைச் சுற்றி கதை நகர்கின்றது. எதிர்காலத்தை முன்னறிவிக்கும் அம்மன் அருள் கொண்டு சக்தி என்ற இளம் பெண். இவளின் தனித்துவமான  திறமையால் அந்த கிராமமே அம்மனின் அவதாரம் என போற்றி வணங்கி வருகின்றனர். அதே ஊரில் மருத்துவராக இருக்கும் ஈஸ்வர் கிராம மக்களின் மூட நம்பிக்கையை நம்பாத இவன் சக்தி போலித்தனத்தை வெளிக்காட்ட முயற்சிக்கும் தருணத்தின் இருவரும் விதியின் சதியால் காதலிக்கின்றனர். இவர்களின் காதலுக்கு ஊரும் உறவும் ஏற்குமா? இல்லை எதிர்க்குமா? என்பது தான் கதை.

## நடிகர்கள்
### முதன்மை கதாபாத்திரம்
* பவித்ரா - சக்தி
** அம்மன் அருளால் வாக்கு சொல்லும் பெண். இவளை ஊரே தெய்வமாக பார்த்தாலும் இவள் தங்க கூண்டுக்குழை சிக்கி இருக்கிற கிளி தான் என்பது யாருக்குமே தெரியாது.
* அமல்ஜித் - ஈஸ்வர்
** ஒரு வைத்தியர். கடவுள் நம்பிக்கை இல்லாதவன்.
* ஜென்னிபர் - சாரதா
** இந்த தொடரின் வில்லி, சக்தியின் அக்கா, என்னதான் சக்தியின் சொல்லுக்கு ஊரே கட்டுப்பட்டாலும் இவளின் கண் அசைவுக்கு சக்தியே கட்டுப்படுவாள்.

### துணை கதாபாத்திரம்
* ஷாலி - லோகம்மாள் 
**வில்லி கதாபாத்திரம், சக்தி வாக்கு சொன்னால் எல்லாமே பலிக்கும் ஆனால்  வாக்கு மட்டும் தான் அவளுடையது நாக்கு இவளுடையது.
* லாவண்யா - இன்பா 
* ஜீவா
* ரோசரி  
* பத்மினி  
* அணு சுலேஷ்  
* அவினாஷ் அசோக் - அரவிந்த்  
* சுபா ரக்சா  
* அலெக்சாண்டர்

## நேரம் மாற்றம்
இந்த தொடர் முதலில் 27 ஜனவரி 2020 முதல் திங்கள் முதல் வெள்ளி வரை இரவு 7:00 ஒளிபரப்பாகி, மே 28 2020 முதல் இரவு 8 மணிக்கு ஒளிபரப்பாகி, பின்னர் செப்டம்பர் 4 முதல் இரவு 7:30 மணிக்கு ஒளிபரப்பாகிறது.

## மகாசங்கமம்
* இந்த தொடர் 15 மார்சு முதல் 27 மார்சு 2021ஆம் ஆண்டு மாங்கல்ய தோஷம் என்ற தொடருடன் மகாசங்கமத்தில் ஒளிபரப்பானது. அதைத் தொடர்ந்து இரண்டாம் தடவையாக 10 மே 2021 முதல் ஒளிபரப்பானது.

## சர்வதேச ஒளிபரப்பு
* இந்த தொடர் கலர்ஸ் தமிழ் மற்றும் கலர்ஸ் தமிழ்எச்டி (உயர் வரையறு தொலைக்காட்சி) மூலம் உலகம் முழுதுவதும் (ஆசியா: இலங்கை, தென்கிழக்காசியா), ஐரோப்பா, அமெரிக்காக்கள், மத்திய கிழக்கு நாடுகள்) ஒளிபரப்பாகிறது.
* இந்த தொடரின் அத்தியாயங்கள் ஊட் என்ற இணைய மூலமாகவும் பார்க்க முடியும்.

## மேற்கோள்கள்

## வெளி இணைப்புகள்
*

பகுப்பு:கலர்ஸ் தமிழ் தொலைக்காட்சி நிகழ்ச்சிகள்‎
பகுப்பு:தமிழ்த் தொலைக்காட்சி நாடகங்கள்
பகுப்பு:தமிழகத்தின் தொலைக்காட்சி நிகழ்ச்சிகள்
பகுப்பு:தமிழ் பக்தி தொலைக்காட்சி தொடர்கள்
பகுப்பு:தமிழ் காதல் தொலைக்காட்சி நாடகங்கள்
பகுப்பு:2020களில் தமிழ்த் தொலைக்காட்சி நிகழ்ச்சிகள்
பகுப்பு:2020 இல் தொடங்கிய தமிழ்த் தொலைக்காட்சி நிகழ்ச்சிகள்
பகுப்பு:தமிழ்த் தொலைக்காட்சி நிகழ்ச்சிகள்
பகுப்பு:தொலைக்காட்சியில் கோவிட்-19 தொற்றுநோயின் தாக்கம்
பகுப்பு:2022 இல் நிறைவடைந்த தமிழ்த் தொலைக்காட்சி நிகழ்ச்சிகள்
ஆர். பி. படங்கர்

**ஆர். பி. படங்கர்** (R. B. Patankar) என்று அழைக்கப்படும் **ராஜராம் பால்சந்திர படங்கர்** (Rajaram Bhalchandra Patankar)  (1 ஜனவரி 1927 - 24 மே 2004) மராத்தி விமர்சகரும் நவீன அழகியல் அறிஞரும் ஆவார். அவர் மராத்தி மற்றும் ஆங்கிலம் இரண்டு மொழிகளிலும் எழுதினார். *சவுந்தர்ய மீமன்சா* (1974) என்ற தனது அறிவார்ந்த படைப்பிற்காக 1975 ஆம் ஆண்டில் சாகித்ய அகாதமி விருதைப் பெற்றார்.

## வாழ்க்கை வரலாறு
படங்கர் 1927 ஆம் ஆண்டில் சனவரி 1 ஆம் நாள் பிறந்தார். மகாராட்டிராவில், புனே பல்கலைக்கழகத்தில் ஆங்கில இலக்கியத்தில் முதுகலைப் பட்டத்தைப் படித்தார்.  இலக்கியத்தில் தகவல் தொடர்பு என்ற தலைப்பில் தனது ஆய்வறிக்கையை சமர்ப்பித்து ஆய்வியல் நிறைஞர் (முனைவர்) பட்டத்தைப் பெற்றார். 1951-1964  காலகட்டத்தில் மகாராட்டிரா மற்றும் குஜராத்தில் உள்ள பல்வேறு கல்லூரிகளில் கற்பித்தார். 1964 ஆம் ஆண்டில், அவர் பம்பாய் பல்கலைக்கழகத்தில் ஆங்கிலத் துறையில் வாசகராகச் சேர்ந்தார், மேலும் 1978 ஆம் ஆண்டில் துறைத் தலைவரானார்.  1986 வரை அவர் அங்கு அழகியல் கோட்பாடு மற்றும் விமர்சனப் பாங்கு ஆகியவற்றைக் கற்பித்தார்.  அவர் 24 மே 2004 அன்று இறந்தார்.     
&#x5B; *[[விக்கிப்பீடியா:சான்று தேவை|<span title="This claim needs references to reliable sources. (October 2018)">மேற்கோள் தேவை</span>]]* &#x5D;

## படைப்புகள்
படங்கர் மராத்தி மற்றும் ஆங்கிலம் ஆகிய  இரண்டு மொழிகளிலும் எழுதினார். மராத்தி இலக்கியம் மற்றும் விமர்சனம் தொடர்பான அவரது முக்கிய படைப்புகள் மராத்தியில் வெளியிடப்பட்டன. *அழகியல் மற்றும் இலக்கிய விமர்சனம்* என்ற இவரது முதல் புத்தகம் 1969 ஆம் ஆண்டில் வெளியிடப்பட்டது. சவுந்தர்ய மீமன்சா (1974), குரோகெசெ சவுந்தர்ய *சாஸ்திரம்:ஏக் அப்யாஸ்* (1974) மற்றும் காஞ்சே சவுந்தர்ய மீமன்சா(1977) ஆகிய தலைப்புகளில் மராத்தியில் மூன்று புத்தகங்கள் தொடர்ந்து வெளியிடப்பட்டன. மராத்தி இலக்கியத்தில்  நிலைத்திருக்கக்கூடிய சிறப்பான படைப்புகளாகக் கருதப்படும் *சவுந்தர்யா மீமன்சா*, பிளேட்டோ, அரிசுட்டாட்டில் முதல் லுட்விக் விட்கென்ஸ்டைன் மற்றும் சார்த்தர் வரையிலான மேற்கத்திய அழகியலையும், சமஸ்கிருத உரையிலிருந்து நவீன மராத்தி விமர்சகர்கள் வரையிலான இந்திய பாரம்பரியத்தையும் கையாள்கிறது.

இலக்கியத்திற்கு ஷர்சந்திர சந்த்திபோத்தின் பங்களிப்பை மதிப்பிடுகின்ற *முக்திபோதஞ்சே சாகித்யாவை* (1986) எழுதினார். படங்கர் 'ஏரியல்' என்ற புனைப்பெயரில் சில கவிதைகளையும் வெளியிட்டார். *பதங்கரஞ்சி சவுந்தர்யா மீமன்சா* (1977) என்ற பதங்கரின் கோட்பாடுகள் மற்றும் அழகியலின் கொள்கைகள் குறித்து பிரபாகர் பத்யே ஒரு புத்தகத்தை எழுதியுள்ளார்.

## விருது
படங்கர் தனது *சவுந்தர்ய மீமன்சா* புத்தகத்திற்காக 1957 ஆம் ஆண்டில் சாகித்ய அகாதமி விருதைப் பெற்றார்.

## குறிப்புகள்

பகுப்பு:மகாராட்டிர எழுத்தாளர்கள்
பகுப்பு:மராத்தி எழுத்தாளர்கள்
பகுப்பு:2004 இறப்புகள்
பகுப்பு:1927 பிறப்புகள்
உயிர்வினைகலன்

**உயிர்வினைகலன்**  *(bioreactor)*  என்பது உயிரியலாக முனைப்பான சூழலைத் தாங்க உருவாக்கப்பட்ட ஏற்பாடு அல்லது அமைப்பாகும்.   அடிப்படையில் இது உயிரிகள் அல்லது அவை உருவாக்கும் உயிர்வேதிப் பொருள்களின் வேதிச் செயல்முறை நிகழும் கலனாகும். உயிரி உயிரக வேட்பியாகவோ அல்லது உயிரக வெறுப்பியாகவோ அமையலாம். எனவே கலத்தில் நிகழும் வேதிச் செயல்முறை உயிரகச் சூழலிலோ உயிரகம் அற்ற சூழலிலோ நிகழலாம். இந்த வினைகலன்கள் உருளை வடிவில் சில இலிட்டர் முதல் பல பருமீட்டர் பருமனளவுடன் அமையலாம். பெரும்பாலும் இவை எஃகால் செய்யப்படுகின்றன.
## மேலும் காண்க
உயிர்வேதிப் பொறியியல்

## மேற்கோள்கள்


## மேலும் படிக்க
* Pauline M Doran, *Bio-process Engineering Principles,* Elsevier, 2nd ed., 2013 

## வெளி இணைப்புகள்
* Photo-bioreactor.

பகுப்பு: உயிரித் தொழில்நுட்பம்
பகுப்பு: உயிர்ப்பொறியியல்
சக்குளத்துக்காவு பகவதி கோயில்

** நீரேற்றுபுரம் சக்குளத்துதுக்காவு பகவதி கோயில்** (*Chakkulathukavu Temple*)  என்பது கேரளத்தின், ஆலப்புழை மாவட்டதின், தலவாடி ஊராட்சி, நீராட்டுபுரத்தில் அமைந்துள்ள ஒரு இந்து கோவில் ஆகும். இது துர்கைக்கு  அமைக்கப்பட்ட ஒரு கோயிலாகும். இது கேரள மாநிலத்தில் மிகவும் பிரபலமான கோவில்களில் ஒன்றாகும். 

துர்க்கை இப்பகுதியில் மிகவும் பிரபலமான தெய்வங்களில் ஒன்றாகும். தென்னிந்தியா முழுவதிலும் இருந்து வரும் பயணிகள் தேவியைக் கண்டு வழிபடுகின்றனர். சில தசாப்தங்களுக்கு முன்னர்  இந்த கோயிலானது புதுப்பிக்கப்பட்டது. அதற்கு முன்பு இக்கோயில் குறித்து உள்ளூர்வாசிகளுக்கு கூட அவ்வளவாக தெரியாது. அப்போது இது உள்ளூர்வாசிகளின் குடும்ப கோயிலாக மட்டுமே இருந்தது. 

புனித பம்பை ஆற்றின் கரையில் அமைந்துள்ள இந்த கோயில் கேரளம் முழுவதும் உள்ள பக்கர்களை ஈர்த்ததுடன், மாநிலத்தின் மிகவும் பிரபலமான யாத்ரீக மையமாகவும் திகழ்கிறது. இக்கோயிலில் எட்டு கரங்களுடன் தேவி உள்ளார். இயற்கையோடு இணைந்திருக்கும் தேவியாதலால் கோயில் கருவறைக்கு மேற்கூரை கிடையாது. கோயிலில் சிவன் பிள்ளையார், முருகன், மகாவிஷ்ணு,  ஐய்யப்பன், நாகர், யட்சி, ஆனை மருதா ஆகிய தெய்வங்களும் உள்ளனர். 

இக்கோயிலின் முக்கிய திருவிழாவானது பொங்கல், இது விருச்சிகம் மாதத்தில் (நவம்பர் / திசம்பர்) நடைபெறுகிறது. விழாவிற்கு ஒரு வாரத்திற்கு முன்பே இலட்சக்கணக்கான பெண் பக்தர்கள் கோயிலைச் சுற்றி வருகிறார்கள். கோவில் வளாகம் நிரம்பி வழிகிறது, பக்தர்கள் பிரதான வீதிகளின் இருபுறமும் பொங்கல் வைக்க இடங்களை ஆயத்தம்  செய்வார்கள். பொங்கல் வைப்பவர்களின் வரிசையின் நீளமானது  ஆச்சரியப்படத்தக்க அளவில் 20 கி.மீ வரை நீண்டுவிடும். அரிசி, தேங்காய், வெல்லம் ஆகியவை பெண் பக்தர்களால் பொங்கல் பொங்க   மண் பானைகளுடன் கொண்டு வரப்படுகின்றன. கோயிலின் தலைமைப் பூசாரி கருவறைக்குள் உள்ள தீபத்தில் இருந்து  நெருப்பை எடுத்து பிரதான அடுப்பை பற்றவைக்கிறார். இந்த தீ ஒரு அடுப்பிலிருந்து அடுத்ததடுத்த அடுப்புக்குகளுக்கு எடுத்து பற்றவைக்கப்படுகிறது. 

*கோயிலில்* கொண்டாடப்படும் மற்றொரு திருவிழா *பந்திரண்டு நொயம்பு* . இது சக்குலதம்மாவின் நித்திய ஆசீர்வாத்த்துக்காக பக்தர்கள் மேற்கொள்ளும் உண்ணா நோன்பு மற்றும் பிரார்த்தனை ஆகும். இந்த உண்ணாவிரதமானது ஒவ்வொரு ஆண்டும் மலையாள மாதமான தனு முதல் நாள் முதல் பன்னிரண்டாம் தேதி வரை மேற்கொள்ளப்படும்.  மற்ற திருவிழாக்களாக *நாரீ பூஜை*, தரிக்கர்த்தக்கா ஆகியவை ஆகும்.

நாரீ பூஜையானது ஒவ்வொரு ஆண்டும் மாகழி மாதம் முதல் வெள்ளிக்கிழமை அன்று நடக்கிறது. அபோது ஆயிரக்கணக்கான பெண்கள் இங்கு கூடுகின்றனர். தலைமைப் பூசாரி ஒவ்வொரு பெண்ணையும் பீடத்தில் அமரவைத்து தேவியாக பாவித்து பாத பூசை செய்வார்.  

## வெளி இணைப்புகள்

* அதிகாரப்பூர்வ வலைத்தளம்: www.chakkulathukavutemple.org 
* பொங்கல தேதி 2017 
பகுப்பு:ஆலப்புழை மாவட்டத்திலுள்ள அம்மன் கோயில்கள்
பகுப்பு:துர்க்கை கோயில்கள்
சம்பாகுளம் செயின்ட் மேரியின் பசிலிக்கா

**சம்பாகுளம் கல்லூர்காடு மார்த் மரியம் (செயின்ட் மேரிஸ்) பசிலிக்கா** ( மலையாளம் : ചമ്പക്കുളം വലിയ പള്ളി ) என்பது கேரளத்தின், ஆலப்புழை மாவட்டத்தில்   உள்ள ஒரு பண்டைய கிறிஸ்தவ தேவாலயம் ஆகும். இது சிரோ-மலபார் தேவாலயத்திற்கு சொந்தமானது. இது ஒரு ஃபோரேன் தேவாலயம், அதன் கீழ் பல திருச்சபைகள் உள்ளன.

## வரலாறு
சம்பாகுளம் கல்லூர்காடு மார்த் மரியம் பசிலிக்கா ( சம்பாகுளம் வலிய பள்ளி என்றும் அழைக்கப்படுகிறது) இந்தியாவின் பழமையான கிறிஸ்தவ தேவாலயங்களில் ஒன்றாகும்  மற்றும் ஆலப்புழை மாவட்டத்தில் உள்ள அனைத்து கத்தோலிக்க சிரிய தேவாலயங்களின் தாய் தேவாலயமும் ஆகும். இது கி.பி 427 இல் நிறுவப்பட்டதாக நம்பப்படுகிறது, தேவாலயம் பல முறை புனரமைக்கப்பட்டது. சம்பாகுளம் தேவாலயம் ஒரு காலத்தில் நிரனம் தேவாலயத்தின் கீழ் இருந்தது, இது அப்போஸ்தலன் புனித தோமாவால் நிறுவப்பட்டது. தேவாலயத்தைச் சுற்றியுள்ள பல கல்வெட்டுகள் தேவாலயத்தின் வரலாற்றைப் பற்றி குறிப்பிடுகின்றன.

சம்பாகுளம் தேவாலயத்தில் உள்ள திறந்தவெளி கற்ச்சிலுவை கி.பி 1151 ஆம் ஆண்டிலிருந்து அதன் பழமை குறித்து தெளிவான சான்றுகளைக் கொண்ட மிகப் பழமையான சிலுவைகளில் ஒன்றாகும். தேவாலயத்தைச் சுற்றி பல தொல்லியல் கலைப்பொருட்கள் காணப்படுகின்றன, அவை இதன் வரலாற்றைப் பறை சாற்றுகின்றன. சம்பக்குளம் தேவாலயம் மலங்கரா மரபுவழி சிரியக் குழுவுடன் மிகவும் நட்பான உறவைக் கொண்டிருந்தது மேலும் பதினெட்டாம் நூற்றாண்டில் பல கிறிஸ்தவ பணிகளில் முக்கியப் பங்கு வகித்தது. கிழக்கு சிரியக் கத்தோலிக்கர்களின் வேதசாட்சிகளில் ஒருவரான இக்காக்கோ கதனர் இந்த திருச்சபையில் பிறந்தவர்.

## குறிப்புகள்

பகுப்பு:இந்தியாவில் உள்ள பசிலிக்காக்கள்
பகுப்பு:Coordinates on Wikidata
பகுப்பு:ஆலப்புழை மாவட்டத்திலுள்ள கிறிஸ்தவக் கோயில்கள்‎
மெக்சிக்கோ உச்ச நீதிமன்றம்

**மெக்சிக்கோ உச்ச நீதிமன்றம்** *(Supreme Court of Justice of the Nation)* மெக்சிக்கோ நாட்டு எல்லைக்குட்பட்ட பகுதிகளில் அதிகார வரம்பினைக் கொண்ட ஓர் உச்ச நீதிமன்றமாகும். நாட்டின் அனைத்து பகுதிகளிலும் அதன் அதிகார எல்லை நீட்டிக்கப்பட்டுள்ளது. தற்போது மெக்சிக்கோ நகரத்தில் அமைந்துள்ளது. இந்நீதிமன்றத்தில் 11 நீதிபதிகள் குற்றவியல் நடுவர்களாக பணிபுரிகின்றனர்.

உச்சநீதிமன்றத்தின் நீதிபதிகள் 15 ஆண்டுகளுக்கு நியமிக்கப்படுகிறார்கள் . குடியரசின் குடியரசுத் தலைவரால் முன்மொழியப்பட்ட பட்டியலிலிருந்து மேல்சட்டசபை  உறுதிப்படுத்தியதன் மூலம் அவை அங்கீகரிக்கப்படுகின்றன. தேர்ந்தெடுக்கப்பட்ட நீதிபதிகள் தங்களில் இருந்து நான்கு ஆண்டு காலத்திற்கு நீதிமன்றத்தின் தலைவராக இருக்கப் போகின்றவரை தேர்ந்தெடுப்பார்கள். எந்தவொரு நீதிபதியும் ஒன்றுக்கு மேற்பட்ட நான்கு ஆண்டுகளுக்கு பதவியை வகிக்கலாம், ஆனால் தொடர்ச்சியாக அடுத்தடுத்த நான்கு ஆண்டுகள் அவ்வாறு இருக்க முடியாது.  

## மேற்கோள்கள்
 

* மெக்சிக்கோ உச்சநீதிமன்றம் பற்றி ஆங்கிலத்தில்
* மெக்சிக்கோ அரசியலமைப்புச் சட்டம்
*அமைவிடம்
* வலைதளம்

பகுப்பு:நீதிமன்றங்கள்
பகுப்பு:உச்ச நீதிமன்றங்கள்
பகுப்பு:மெக்சிக்கோ
இசுரேல் உச்ச நீதிமன்றம்

**இசுரேல் உச்சநீதிமன்றம்**  இசுரேல் நாட்டு எல்லைக்குட்பட்ட  பகுதிகளில் அதிகார வரம்பினைக் கொண்ட உச்ச  நீதிமன்றமாகும். இது  நாட்டின்  தலைநகர் எருசலேம்வில் உள்ளது. இஸ்ரேலின் பாராளுமன்றமான நெசெட்டிலிருந்து அரை கிலோமீட்டர் தொலைவில் ஜெருசலேமின் கிவத் ராம் அரசு வளாகத்தில் இந்த நீதிமன்றம் அமைந்துள்ளது.

## நீதிமன்றத்தின் அரசியலமைப்பு
   
1948 ஆண்டு இசுரேலின் அரசியலமைப்பின் விதிமுறைகளின் படி நீதிமன்றம் முறையாக நிறுவப்பட்டது. 

## அமைப்பு
 
நீதிமன்றம் பதினைந்து நீதிபதிகளைக் கொண்டது. இதில் ஒருவர் தலைமை நீதிபதியாக இருப்பார். நீதித்துறை தேர்வுக் குழுவால் பரிந்துரைக்கப்பட்ட பின்னர், இஸ்ரேலின் ஜனாதிபதியால் நியமிக்கப்பட்ட 15 நீதிபதிகளை உச்ச நீதிமன்றம் கொண்டுள்ளது. நியமிக்கப்பட்டதும், நீதிபதிகள் 70 வயதில் ஓய்வு பெறும் வரை பணியாற்றுவார்கள்,

## மேற்கோள்கள்
* இசுரேல் உச்சநீதிமன்றம் பற்றி ஆங்கிலத்தில்
* அமைவிடம்
* இசுரேல் அரசியலமைப்புச் சட்டம்
* வலைதளம்

பகுப்பு:நீதிமன்றங்கள்
பகுப்பு:உச்ச நீதிமன்றங்கள்
பகுப்பு:இசுரேல்
கியூபாவின் உச்ச நீதிமன்றம்

**கியூபா உச்ச நீதிமன்றம்** என்பது கியூபா நாட்டு எல்லைக்குட்பட்ட பகுதிகளில் அதிகார வரம்பினைக் கொண்ட உச்ச  நீதிமன்றமாகும். இது நாட்டின் தலைநகர் அவானாவில் உள்ளது. நாட்டின் அனைத்து பகுதிகளிலும் அதன் அதிகார எல்லை நீட்டிக்கப்பட்டுள்ளது.

## நீதிமன்றத்தின் அரசியலமைப்பு
கியூபாவின் அரசியலமைப்பின் விதிமுறைகளின் படி நீதிமன்றம் முறையாக நிறுவப்பட்டது. 

## அமைப்பு
உச்சநீதிமன்றத்தில் ஒரு தலைமை நீதிபதி மற்றும் 12 துணை நீதிபதிகள் உள்ளனர். தலைமை நீதிபதி நாட்டின் ஜனாதிபதியால்  நியமிக்கப்படுகிறார். நீதிபதி ஆறு வருட காலத்திற்கு நியமிக்கப்படுகிறார்.   
தற்போது, நீதிபதிகள் மூன்று தனித்தனி அறைகள் மூலம் வழக்குகளை நிர்வகிக்கிறார்கள்: குற்றவியல் வழக்குகளுக்கான அறை, நிர்வாக வழக்குகளுக்கான அறை மற்றும் சிவில் வழக்குகளுக்கான அறை. ஒவ்வொரு அறைக்கு முன்பும் வரும் வழக்குகள் பொதுவாக 5 நீதிபதிகள் கொண்ட குழுவால் கேட்கப்படுகின்றன.

## மேற்கோள்கள்
* கியூபா உச்சநீதிமன்றம் பற்றி ஆங்கிலத்தில்
*  கியூபா அரசியலமைப்புச் சட்டம்

பகுப்பு:நீதிமன்றங்கள்
பகுப்பு:உச்ச நீதிமன்றங்கள்
பகுப்பு:கியூபா
கிழக்கு தீவு (அந்தமான் மற்றும் நிக்கோபார் தீவுகள்)

**கிழக்கு தீவு** அந்தமான் தீவுகளிலுள்ள ஒரு தீவாகும் . இது இந்திய ஒன்றியப் பகுதியான  அந்தமான் மற்றும் நிக்கோபார் தீவுகளின் ஒரு பகுதியான வடக்கு மற்றும் மத்திய அந்தமான் நிர்வாக மாவட்டத்தைச் சேர்ந்தது. போர்ட் பிளேரிலிருந்து வடக்கே 220 கி.மீ. (137 மைல்) தொலைவில் இந்த தீவு அமைந்துள்ளது.

பயணிக்கக்கூடிய குறுகிய பவளப்பாறை வழித்தடத்தின் மேற்கே லேண்ட்ஃபால் தீவு உள்ளது. இது இந்தியாவுக்கு சொந்தமான வடக்கே தீவாகும், மேலும் வடக்கே பிட் தொலைவில் மியான்மருக்கு சொந்தமான கோகோ தீவுகள் உள்ளன.

இந்த்தீவுக்குச் செல்லக்கூடிய குறுகிய பவளப்பாறை வழித்தடத்தின் மேற்கே கரைசேர் தீவு உள்ளது. இது இந்தியாவுக்கு சொந்தமான வடக்கேயுள்ள ஒரு தீவாகும். மேலும் வடக்கே எதிர் திசையில் சிறுது தொலைவில் மியான்மருக்கு சொந்தமான கோகோ தீவுகள் உள்ளன .

## வரலாறு
2004 இந்தியப் பெருங்கடல் பூகம்பத்தால் ஏற்பட்ட சுனாமியால் இத்தீவு கடுமையாக பாதிக்கப்பட்டது. இதன் உள்கட்டமைப்பு பலத்த சேதமடைந்தது. கிழக்கு தீவு கலங்கரை விளக்கம் 1969 இல் நிறுவப்பட்டது. தீவின் தெற்கு உச்சியில் சிவப்பு பட்டைகள் கொண்ட ஒரு வெள்ளை, வட்ட உலோக கோபுரத்திலிருந்து கலங்கரை விளக்கம் காட்டப்படுகிறது; ஒரு மறுசீரமைப்பு வெளிச்சத்தில் அமைந்துள்ளது. இந்த கலங்கரை விளக்கம் அந்தமான் தீவுகளின் வடக்கு முனையை குறிக்கிறது.

## நிலவியல்
இந்த தீவு கோகோ தீவுகளுக்கும் வடக்கு அந்தமான் தீவுக்கும் இடையில் வருகிறது. இது கரைசேர் தீவுக்கு கிழக்கே 0.8 கடல்வழியில் (1.5 கி.மீ.; 0.92 மைல்) அமைந்துள்ளது, மேலும் வடக்கு அந்தமான் தீவிலிருந்து கிளீக் நீரிணை மூலம் பிரிக்கப்பட்டுள்ளது.  இந்தத் தீவு மிகவும் சிறியது. இதன் பரப்பளவு 3.1 கி.மீ. 2 (1.2 சதுர மைல்) ஆகும்.      .

## நிர்வாகம்
அரசியல் ரீதியாக, கிழக்கு தீவு திக்லிபூர் வட்டத்தின் ஒரு பகுதியாகும். கிராமம் காவல் நிலையத்திற்கு அருகில் உள்ளது.

## போக்குவரத்து
திக்லிப்பூரிலிருந்து கப்பல் சேவை கிடைக்கிறது. கப்பல் பயணம் என்பது சிறப்பு கோரிக்கையால் மட்டுமே சாத்தியப்படும்.

## புள்ளிவிவரங்கள்
இந்த்த் தீவில் ஒரே ஒரு கிராமம் மட்டுமே உள்ளது. 2011 ஆம் ஆண்டு இந்திய மக்கள் தொகை கணக்கெடுப்பின்படி, தீவில் 16 பேர் பேர் கொண்ட குடும்பங்கள் உள்ளன. பயனுள்ள கல்வியறிவு விகிதம் (அதாவது 6 வயது மற்றும் அதற்கு மேற்பட்ட குழந்தைகளைத் தவிர்த்து மக்கள்தொகையின் கல்வியறிவு விகிதம்) 100 சதவீதமாகும்.

## குறிப்புகள்

பகுப்பு:அந்தமான் நிக்கோபார் தீவுகளின் தீவுகள்
இபாதி இசுலாம்

**இபாதி இயக்கம்** (*Ibadi movement*), **இபாதியம்** (*Ibadism*) அல்லது **இபாதிய்யா** (*Ibāḍiyya*; ) என்பது ஓமானில் பெருமளவு பின்பற்றப்படும் இசுலாமிய மார்க்கம் ஆகும். இப்பிரிவினர் குரானை மட்டும் பின்பற்றுபவர்கள். ஆனால் முகமது நபியின் அறிவுரை நூல்களைப் பின்பற்றுவதில்லை. 

இவ்வியக்கம் அல்சீரியா, தூனிசியா, லிபியா, கிழக்கு ஆபிரிக்கா ஆகியவற்றின் சில இடங்களிலும் பின்பற்றப்படுகிறது. இந்த இயக்கம் கிபி 650-ல் அல்லது இசுலாமியத் தீர்க்கதரிசி முகம்மது இறந்து கிட்டத்தட்ட 20 ஆண்டுகளுக்குப் பிறகு, சுன்னி, சியா ஆகிய இரு பிரிவுகளுக்கும் முன்னதாக நிறுவப்பட்டதாகக் கூறப்படுகிறது. தற்கால வரலாற்றாசிரியர்கள் கவாரிச்சு இயக்கத்தின் மிதவாதக் கோட்பாட்டின் வழியே இதன் தோற்றத்தைக் காண்கின்றனர். சமகால இபாதிகள் தம்மைக் கவாரிச்சுகள் என வகைப்படுத்தப்படுவதை கடுமையாக எதிர்க்கின்றனர், இருப்பினும் அவர்களின் இயக்கம் கிபி 657 கவாரிச்சுகளின் பிரிவினையிலிருந்து தோன்றியது என்பதை அவர்கள் ஏற்றுக் கொள்கின்றனர்.

## குறிப்பிடத்தக்க இபாதிகள்
### ஓமான் சுல்தான்கள்
* காபூசு பின் சயீது அல் சயீது
* ஐத்தாம் பின் தாரிக் அல் சயீது

## மேற்கோள்கள்

## இவற்றையும் பார்க்கவும்

* கவாஜா கரீப் நவாஸ்

## வெளி இணைப்புகள்
* Ibadi Islam: an introduction
* A Concise History of al-Ibadiyyah
* Ibn-Ibad and the Ibadi School of Islamic Law

பகுப்பு:இசுலாமியப் பிரிவுகள்
பகுப்பு:ஓமானில் சமயம்
காலிக் அமில வினையாக்கி

**காலிக் அமில வினையாக்கி** (Gallic acid reagent) என்பது காலிக் அமிலமும் கந்தக அமிலமும் சேர்ந்த ஒரு வினையாக்கியாகும். சிறுநீர், இரத்தம், வியர்வை போன்ற மாதிரிகளில் போதைப்பொருள் அல்லது அவற்றின் வளர்சிதைமாற்ற முன்னோடி வேதிப்பொருள்களை உடனடி சோதனை மூலம் முன்கூட்டியே அடையாளம் காண இவ்வினைப்பொருள் பயன்படுகிறது. 
ஒவ்வொரு 10 மில்லி கந்தக அமிலத்திற்கும் 0.5 கிராம் காலிக் அமிலம் பயன்படுத்தப்படுகிறது . இதே விகித்த்தில் கந்தக அமிலத்திலுள்ள புரோப்பைல் காலேட்டு எனப்படும் காலிக் அமில என் – புரோப்பைல் எசுத்தரையும் இதற்காகப் பயன்படுத்தலாம் . 
இதன் குறுகிய ஆயுள் (விரைவில் வெளிறிய ஊதா நிறமாக மாறுவதால்) சில நேரங்களில் தனி புட்டியில் காலிக் அமிலத்தை எத்தனாலில் கரைத்து வைத்துக் கொண்டு பரிசோதிக்கும் நேரத்தில் கந்தக அமிலத்தை சேர்ப்பதன் மூலம் தயாரிக்கப்படுகிறது. இந்த செயல்முறையில் 100 மில்லி எத்தனால் பயன்படுத்தப்படுகிறது.  எத்தனாலில் உள்ள இந்த காலிக் அமிலத்தில் ஒரு துளி கந்த அமிலம் மட்டும் சேர்க்கப்பட்டு வினையாக்கி தயாரித்துக் கொள்ளப்படுகிறது ..

## இதையும் காண்க
*போலின் வினையாக்கி
*சுவிக்கர் வினையாக்கி
## மேற்கோள்கள்

பகுப்பு:வேதியியல் பரிசோதனைகள்
பகுப்பு:நாப்தலீன்சல்போனேட்டுகள்
ஹரிப்பாடு சுப்பிரமணிய சுவாமி கோயில்

**ஸ்ரீ சுப்ரமண்ய சுவாமி கோயில்** (*Haripad Sree Subrahmanya Swamy temple*) என்பது கேரளாத்தின் ஆலப்புழை மாவட்டம், ஹரிப்பாட்டில் உள்ள பழமையான முருகன் கோயில்களில் ஒன்றாகும். முருகனுக்கு அமைக்கப்பட்ட இந்தக் கோயிலானது தட்சிண பழனி (தென் பழனி) என்று அழைக்கப்படுகிறது. கலியுகத்திற்கு முன்பே இந்த கோயில் நிறுவப்பட்டதாக நம்பப்படுகிறது. இதுவே கேரளத்தின் மிகப் பெரிய முருகன் கோயிலாகும். மேலும் இங்கு உள்ள கொடிக்கம்பமும் மிக உயர்ந்தது ஆகும்.

## ஆரம்பகால வரலாறு
இந்த கோயில் முருகன் சிலையானது பரசுராமரால் வழிபடப்பட்டு பின்னர், கோவிந்தமுட்டம் உப்பங்கடலில் உள்ள கந்தநல்லூரில் விடப்பட்டதாகவும், அதில் இருந்து மீட்கப்பட்டதாகவும் நம்பப்படுகிறது. சிலை நெல்புரகடவில் கரைக்கு கொண்டு வரப்பட்டது. சிலையை மீட்டதை நினைவு கூறும் வகையிலேயே பயிப்பாடு வல்லம் களி அல்லது ஜலோத்சவம் என்னும் மூன்றுநாள் திருவிழாவனது  திருவோணத்துக்குப் பிறகு பையாப்பட்டு ஆற்றில் நடத்தப்படுகிறது. சிலை மீட்கப்பட்டப்பிறகு  கிறிஸ்தவ குடும்பத்தைச் சேர்ந்த தாரகன்மார் என்பவருக்கு சொந்தமான ஒரு ஆலமரத்தின் கீழ் அரை நாழிகை (அரை மணி நேரம்) இந்த சிலை பொதுமக்கள் பார்வைக்கு வைக்கப்பட்டதாக தொன்மவியல் கூறுகிறது. இப்போதும் இந்த இடத்தில் "அரை நழிகை அம்பலம்" என்று அழைக்கப்படும் ஒரு சிறிய கோயில் உள்ளது.

மகர மாதத்தில் புஷ்ய நட்சத்திரத்தில் இந்த கோயிலுக்கு குடமுழுக்கு நடத்தப்பட்டது. இந்த நாள் ஒவ்வொரு ஆண்டும் கோயிலின் ஸ்தாபக நாளாகக் கொண்டாடப்படுகிறது. கோயிலை குடமுழுக்கு செய்ய விஷ்ணு ஒரு துறவியாக தோன்றினார் என்று நம்பப்படுகிறது. மலையாள ஆண்டு 1096 இல் கோயிலில் தீ பிடித்தது, ஆனால் தங்கக் கொடி மரம் மற்றும் கூத்தம்பலம் ஆகியவை தீயில் இருந்து காப்பாற்றப்பட்டன. ஸ்ரீ சித்திரை திருநாள் இராம வர்மா மன்னரின் காலத்தில் இந்த கோயில் புனரமைக்கப்பட்டது. தங்கக் கொடி மரம் மீண்டும் நிறுவப்பட்டது.

## முதன்மை தெய்வம்
கோயிலின் முதன்மைத் தெய்வமாக நான்கு கைகளுடன் முருகன் உள்ளார்.  ஒரு கையில் வேலை ஏந்தியும், மற்றொரு கையில் வஜ்ராயுத்த்தைக் கொண்டும், ஒரு கையில் பக்தர்களுக்கு ஆசி வழங்கும்  அபய முத்திரையுடனும், மற்றொரு கையை  தொடைமீது வைத்தும் இருக்கிறார். முருகன் சிலையின் உயரம் சுமார் எட்டு அடியில் பிரம்மாண்டமாக உள்ளது. இந்த சிலைக்குள் விஷ்ணு, சிவன், பிரம்மா ஆகியோர் இருப்பதாக ஐதீகம். முழுகன் சிலை கிழக்கு நோக்கி உள்ளது.

## பிற தெய்வங்கள்
முதன்மைத் தெய்வமான முருகனுக்கு அருகில் தட்சிணாமூர்த்தி, பிள்ளையார், திருவம்பாடி கண்ணன், நாகர், சாஸ்தா, கீழ்த்தயார் கோவில் சுப்பிரமணியன் உள்ளிட்ட பல தெய்வங்கள் உள்ளன.

## கோயில் அமைப்பு
இடது|thumb|ஹரிபாத் ஸ்ரீ சுப்ரமண்ய சுவாமி கோவிலில் கூத்தம்பலம்
இந்த கோவிலில் நான்கு கோபுரங்கள் உள்ளன. கோயிலின் கிழக்குப் பக்கத்தில் தங்கக் கொடி மரம் உள்ளது. கோயிலின் கருவறை வட்ட வடிவத்தில் உள்ளது. கோயில் வளாகத்தில் ஒரு கூத்தம்பலம் உள்ளது . முருகனின் வாகானமான மயில்கள் பாதுகாக்கப்பட்டு கோயில் வளாகத்தில் வைக்கப்பட்டுள்ளன.

## திருவிழாக்கள்
இக்கோயிலில் மூன்று திருவிழாக்கள் முதன்மையாக நடத்தப்படுகின்றன. அவை அவணி உற்சவம் சிங்கோமிலும், மார்கழி உற்சவம் தணுவிலும், சித்திரை உற்சவம் மேடத்திலும் நடக்கின்றன. விருச்சிகத்தில் திரிக்கார்த்திகா, எடவத்தில் பிரதிஷ்டா நாள், துலத்தில் ஸ்கந்த அஷ்டமி, கண்ணியில் நவராத்திரி, மகரத்தில் தைப்பூசம் ஆகியவை ஹரிபாத் கோயிலின் மற்ற முக்கியமான திருவிழாக்கள் ஆகும்.

## குறிப்புகள்

பகுப்பு:ஆலப்புழை மாவட்டத்திலுள்ள முருகன் கோயில்கள்
பகுப்பு:Coordinates on Wikidata
செயிண்ட் தாமஸ் தேவாலயம், கோக்கமங்கலம்

**கொக்கமங்கலம் செயின்ட் தாமஸ் சிரோ-மலபார் கத்தோலிக்க தேவாலயம்,** (*St. Thomas Syro-Malabar Catholic Church, Kokkamangalam*) என்பது கேரளத்தின், ஆலப்புழை மாவட்டம், கொக்கமங்கலத்தில் உள்ள ஒரு கிறித்தவ தேவாலயமாகும். இது புனித தாமசால் நிறுவபட்ட ஏழு தேவாலயங்களில் நடுப்பகுதியில் உள்ளதாகும். இது சிரோ-மலபார் கத்தோலிக்க மறைமாவட்டத்தில் உள்ளது. 
[இடது|thumb|200x200px| [கொக்கமங்கலம்|கொக்கமங்கலத்தில் திருத்தூதர் தோமாவால் அமைக்கப்பட்ட சிலுவை (அசல் சிலுவை பள்ளிப்புரத்தில் உள்ளது ; அதன் மாதிரி  2002 இல் அமைக்கப்பட்டது). ]]
தென்னிந்திய மாநிலமான கேரளத்தில் எர்ணாகுளம்-அங்கமாலி உள்ளது.   புனித தாமசின் உருவப்படம் இங்கு வணங்கப்படுகிறது, இது 1897 ஆம் ஆண்டில் கார்மலைட் மடாலயம் மன்னனத்திலிருந்து   ஒரு வெளிப்பாட்டின் படி கொண்டு வரப்பட்டது. இந்த உருவப்படம் சிறந்த கலை மதிப்புடைய அலங்கரிக்கப்பட்ட படகில் பொருத்தப்பட்டுள்ளது.  

புனித தாமஸ் கொக்கமங்கலத்திற்குச் சென்று இங்கு ஒரு ஆண்டு நற்செய்திகளைப் பிரசங்கித்தார்.  கேரளத்தில் நடைமுறையில் உள்ள கிறிஸ்தவ நாட்டுப்புற-பாடலின் பண்டைய வடிவமான " ராம்பன் பட்டு " இல் உள்ள கதையின்படி 1600 பேர் இவர் மூலம் கிறிஸ்தவத்திற்கு மாறினர் .  இவர் கொக்கமங்கலத்தில் ஒரு கிறிஸ்தவ சமூகத்தை உருவாக்கி, நம்பிக்கைக்குரியவர்களுக்கு ஒரு சிலுவையை அமைத்தார். இந்த சிலுவை பின்னர் நாசகாரர்களால் உடைக்கப்பட்டு, வேம்பநாடு ஏரிக்குள் எறியப்பட்டது, இதன்பிறகு  இது பள்ளிப்புரம் வரை அடித்துச் செல்லப்பட்டு, அங்கு அது நிறுவப்பட்டது.  

இந்த தேவாலயத்தில் தனிச்சிறப்பான பலிபீடம் ஒன்று திருத்தூதர் புனித தாமசின் நினைவுச் சின்னம் அருகே உள்ளது. இந்த பரிசுத்த பலிபீடம் இங்குள்ள புனித தாமஸ்  போப் இரண்டாம் ஜான் பால் அவர்களிடம் சிறப்பு அனுமதிபெற்று இத்தாலியின் ஓர்டோனாவிலிருந்து1999 நவம்பரில் கொண்டு வரப்பட்டாது. ரெலிக்கை வணங்குவதற்காக வெள்ளிக்கிழமை மாலை சிறப்பு நோவனா பிரார்த்தனை நடத்தப்படுகிறது. வெளிநாடுகளில் வேலை தேடும் பக்தர்கள் இங்குள்ள திருத்தூதரின் பரிந்துரையை நாடுகிறார்கள்.     

## குறிப்புகள்

## வெளி இணைப்புகள்

* http://www.stthomasdiocese.org/syromalabar-church 
பகுப்பு:ஆலப்புழை மாவட்டத்திலுள்ள கிறிஸ்தவக் கோயில்கள்
பகுப்பு:Coordinates on Wikidata
உ. இராஜேஷ்

**உப்பலாப்பு ராஜேஷ்** (Uppalapu Rajesh) என்பவர் ஓர் கர்நாடக இசையில் ஒரு இந்திய மாண்டலின் இசைக்கலைஞரும், இசை தயாரிப்பாளரும் மற்றும் இசையமைப்பாளருமாவார்.

## தொழில்
ஜான் மெக்லாலின் *புளோட்டிங் பாயிண்ட்* என்ற இசைத்தொகுப்புடன் இவரது பணி 2009 இல் கிராமி விருதினைப் பெற்றது. ஜெர்மனியில் நடைபெற்ற 'மேஜிக் மாண்டலின்' என்ற விழாவில் பங்கேற்ற இளைய பங்கேற்பாளராகவும் இருந்தார். நியூயார்க் நகரத்தின் லிங்கன் மையத்தில் தனது இசை நிகழ்ச்சிகளை நிகழ்த்தியுள்ளார்.  மேலும் பிபிசி லைவ், லண்டன், மெல்போர்ன் கச்சேரி அரங்கில், *சிட்டே டி லா மியூசிக்* , பாரிசு, கிரீஸ், கனடா, மத்திய கிழக்கு, அமெரிக்கா, மற்றும் ஐரோப்பா போன்ற இடங்களிலும் இசை நிகழ்ச்சிகளையும் வழங்கியுள்ளார்.

இவர் ஜோகன்னஸ்பர்க் பில்ஹார்மோனிக் இசைக்குழு (டொமினிக் டி பியாஸ்ஸாவுடன்), KZN பில்ஹார்மோனிக் இசைக்குழு, ( ஸ்டீபன் தேவஸ்ஸியுடன் ) ஆகிய இடங்கள்ளும் நேரலை நிகழ்ச்சியை நிகழ்த்தியுள்ளார். 2006 ஆம் ஆண்டில் நியூயார்க்கில் நடைபெற்ற இவரது இசை நிகழ்ச்சி, *தி நியூயார்க்கர்* என்ற இதழால் ஆண்டின் சிறந்த இசை நிகழ்ச்சிகளில் ஒன்றாக தேர்ந்தெடுக்கப்பட்டது. ஏப்ரல் 2007 இல் இவர் இந்தியக் குடியரசுத் தலைவரால் கௌரவிக்கப்பட்டார்.

இவர் தனி இசைத்தொகுப்புகளையும் வெளியிட்டுள்ளார். அதாவது - கோரமண்டல் டூயட் (ஏ. கே. பழனிவேலுவுடன்), விக்கு வினாயக்ராமுடன், அமல்கமேஷன், ஸ்பிரிட்ஸ், ஃபாலோயிங் மை ஹார்ட் மற்றும் இன்டூ தி லைட் போன்றவை.  உ. சீனிவாஸ், சாகீர் உசேன், சிவமணி மற்றும் ஜார்ஜ் புரூக்சு ஆகியோருடன் இணைந்து *சம்ஜனிதா* என்ற இசைத்தொகுப்பை வெளியிட்டுள்ளார். இவர் உஸ்தாத் ஜாகிர் உசைன், உஸ்தாத் சுல்தான் கான், பண்டிட் ஹரிபிரசாத் சௌராசியா, சங்கர் மகாதேவன், ஹரிஹரன், லூயிஸ் பேங்க், ரஞ்சித் பரோத், மைக் மார்சல்ல், சிவமணி மற்றும் பீட் லோக்கெட், கர்ஷ் காலே மற்றும் கிரெக் எல்லிஸ், பிக்ரம் கோஷ், கமல் சப்ரி, நிலாத்ரி குமார் போன்ற பல இசைக் கலைஞர்களுடன் வட மற்றும் தென் இந்தியாவெங்கும் சுற்றுப்பயணங்கள் மற்றும் பதிவுகளில் ஈடுபட்டுள்ளார். 2014 ஆம் ஆண்டில் இராஜேஷ், பாடகர் கார்த்திக்குடன் இணைந்து சிருஷ்டி என்ற இசைக்குழுவை உருவாக்கினார்.

## தனிப்பட்ட வாழ்க்கை
உ. இராஜேஷ் 1977 மே 17 அன்று ஆந்திராவின் பாலகோலில் உ. எஸ். சத்தியநாராயணன் *(தந்தை)* மற்றும் காந்தம் *(தாய்)* ஆகியோரின் இளைய மகனாகப் பிறந்தார். இவர் இந்தியாவில் கர்நாடக பாரம்பரிய இசையில் குறிப்பிடத்தக்க மாண்டலின் இசைக்கலைஞரான மறைந்த உ.சீனிவாசின் தம்பியாவார்.

இவரது குழந்தைப் பருவத்தில், இவரின் தந்தையும் சகோதரரும் இவருக்கு இசையில் ஆசிரியர்களாக இருந்தனர். இவர் தனது 6 வயதில் மாண்டலினில் கர்நாடக பாரம்பரிய இசையை இசைக்கத் தொடங்கினார். மேலும் தனது முதல் இசை நிகழ்ச்சியை காஞ்சி காமகோட்டி பீடத்தில் சிறீசந்திரசேகரேந்திர சரசுவதி முன்னிலையில் நிகழ்த்தினார்.

இவரும் இவரது சகோதரரும் ஒன்றாக இணைந்து பல இசை நிகழ்ச்சிகளை நடத்தியுள்ளனர். மேலும் இசைத்தொகுப்புகளை ஒன்றாக வெளியிட்டுள்ளனர். இவரது சகோதரர் சீனிவாசின் நினைவாக தமிழ்நாட்டின் சென்னையில் சீனிவாஸ் இன்ஸ்டிடியூட் ஆப் வேர்ல்ட் மியூசிக் என்ற இசைப்பள்ளியை உருவாக்கி அதில் மாணவர்களுக்கு இலவச இசைக் கல்வியை வழங்கி வருகிறார். இசைப் பள்ளியின் இயக்குநர்களில் ஒருவராகவும் இவர் இருக்கிறார்.

## மேற்கோள்கள்

பகுப்பு:1977 பிறப்புகள்
பகுப்பு:வாழும் மக்கள்
பகுப்பு:கருநாடக இசை மாண்டலின் கலைஞர்கள்
பகுப்பு:இந்திய இசை அமைப்பாளர்கள்
பகுப்பு:தெலுங்கு மக்கள்
பகுப்பு:மேற்குக் கோதாவரி மாவட்ட மக்கள்
இராஜேஷ் யங்கரன்

**இராகேஷ் யங்கரன் (**Rakesh Yankaran) இராஜா  என்ற புனைபெயர் கொண்ட இவர் ஓர் விருது பெற்ற இந்தோ-டிரினிடாடியன் இசைக்கலைஞர் ஆவார்.  இவர் மறைந்த இந்திய பாரம்பரிய இசைக்கலைஞர் ஐசக் யங்கர்ரனின் மகனும், மறைந்த சட்னி எனப்படும் இந்தோ-கரீபியன் இசைக்கலைஞர்களான ஆனந்த் யங்கரன் மற்றும் சர்ம் யங்கரன் ஆகியோரின் சகோதரரும் ஆவார்.  இவரது தாத்தா இந்தியாவின் ஆந்திராவிலிருந்து டிரினிடாட் மற்றும் டொபாகோவுக்கு ஒப்பந்தம் செய்யப்பட்டு சென்ற தொழிலாளர்கள் காலங்களில் வந்தார். இவர் சுயமாகக் கற்றுக் கொண்ட இசைக்கலைஞர் ஆவார். ஒரு குழந்தையாக, இளம் இராகேஷ் தனது தந்தை பாடுவதைக் கேட்பதை விரும்பினார். தனது பதின்வயதிலேயே இவர் இசையை இசைக்கத் தொடங்கினார். இன்று இவர் ஒரு தொழில்முறை சட்னி இசைக் கலைஞராவார். இவர் இந்திய கருவிகளான கைம்முரசு, தோலாக், ஆர்மோனியம், தண்டல் மற்றும் தஸ்ஸா மேளம் போன்றவற்றை இசைக்கத் தெரிந்தவர்.

இராகேஷ் யங்கரன் டிரினிடாட் மற்றும் டொபாகோவில் பிறந்த தெலுங்கு மற்றும் போஜ்புரி இந்திய வம்சாவளியைச் சேர்ந்தவராவார். இவர் 1974 இல் தனது இசை வாழ்க்கையைத் தொடங்கினார். ஆனால் முதன்முதலில் 1991 ஆம் ஆண்டில் *ததியா மோடே லே லே* என்ற பாடலுக்காக தேசிய பாராட்டைப் பெற்றார். மற்ற வெற்றிகளில் மௌசி, துலாஹின் சாலே சசுரல் மற்றும் நரோரோ ரே ஆகியவை அடங்கும். இவர் 1996 மற்றும் 1997 ஆம் ஆண்டுகளில் தேசிய சட்னி மோனார்க் போட்டியில் வென்றுள்ளார். மேலும், 2008,  மற்றும் 2008 இல் தேசிய பாரம்பரிய சட்னி எனப்படும் இந்தோ-கரீபியன் இசை வகையில் மன்னரானார்..

## குறிப்புகள்

பகுப்பு:வாழும் மக்கள்
கே. என். ஒய் பதஞ்சலி

**கே. என். ஒய் பதஞ்சலி** (K. N. Y. Patanjali) இவர் ஆந்திராவைச் சேர்ந்த பிரபல எழுத்தாளரும், பத்திரிகையாளருமாவார். இவர் ஈனாடு, ஆந்திர பூமி, உதயம், ஆந்திர பிரபா போன்ற பல்வேறு செய்தித்தாள்களில் பணியாற்றினார். சாக்சி என்ற செய்தித்தாளின் ஆசிரியராகவும் இருந்துள்ளார். இவர் பல புதினங்கள் மற்றும் சிறுகதைகளை எழுதியுள்ளார். இவரது பெரும்பாலான எழுத்துக்கள் இவரது சொந்த நையாண்டி பாணியைக் கொண்டுள்ளன. இவர் 2009 மார்ச் 11 அன்று விசாகப்பட்டினத்தில் காலமானார்.

## தனிப்பட்ட வாழ்க்கை
பதஞ்சலி 1952 மார்ச் 29 அன்று ஆந்திரப் பிரதேசத்தின் விசயநகர மாவட்டத்தில் அலந்தா என்ற ஊரில் கே. வி. வி. கோபால இராஜு மற்றும் சீதா தேவி ஆகியோருக்கு பிறந்தார். தொடக்கக் கல்வியைத் தொடரும் போதே, ஆயுர்வேதத்தையும் தனது தந்தையிடமிருந்து கற்றுக்கொண்டார். சிறு வயதிலிருந்தே எழுதத் தொடங்கினார்.

## பத்திரிகையாளர்
1975 ஆம் ஆண்டில் ஈநாடு செய்தித்தாளில் ஒரு பத்திரிகையாளராக சேர்ந்தார். 1984 வரை அங்கு பணியாற்றினார். 1984 முதல் 1990 வரை உதயம் செய்தித்தாளில் பணியாற்றினார். பின்னர் இவர் ஆந்திர பூமி, மற்றும் மகாநகர் ஆகியவற்றிலும் பணியாற்றினார். இவர் பதஞ்சலி பத்ரிகா என்ற சொந்த செய்தித்தாளை தொடங்கி 16 மாதங்கள் அதை வெளியிட்டார். பின்னர் 2003 ல் ஆந்திர பிரபாவில் சேர்ந்தார். இவர் சாக்சியின் ஆசிரியராக பொறுப்பேற்பதற்கு முன்பு சில மாதங்கள் டிவி 9 என்ற தொலைக்காட்சியுடன் பணிபுரிந்தார். சிறிது நேரம் கழித்து நோய்வாய்ப்பட்ட இவர் 2009 மார்ச் 11 அன்று விசாகப்பட்டினத்தில் ஒரு தனியார் மருத்துவமனையில் காலமானார்.

## எழுத்தாளர்
இரவி சாஸ்திரியின் எழுத்துக்களால் இவர் ஈர்க்கப்பட்டார். இவரது படைப்புகளில் *பெம்புடு ஜந்துவ்* (செல்லப்பிராணிகள்) என்பது பத்திரிகையாளர்களின் வாழ்க்கையை அடிப்படையாகக் கொண்டது. *காக்கி வனம்* என்பது காவல்துறையின் வாழ்க்கையை அடிப்படையாகக் கொண்டது.

## விருதுகள்
இரவி சாஸ்திரி, சாகந்தி சோமயாஜுலு என்ற பெயரில் நிறுவப்பட்ட விருதுகளை இவர் பெற்றுள்ளார். கிருட்டிண வம்சி இயக்கிய சிந்தூரம் படத்திற்கான வசனங்களையும் இவர் எழுதியுள்ளார். இந்த படத்திற்காக தங்கநந்தி விருதை வென்றுள்ளார்.

## குறிப்புகள்

பகுப்பு:2009 இறப்புகள்
பகுப்பு:1952 பிறப்புகள்
பகுப்பு:தெலுங்கு எழுத்தாளர்கள்
பிங்கலி சூரண்ணா

**பிங்கலி சூரண்ணா** (Pingali Suranna) ( பொ.ச. 16 ஆம் நூற்றாண்டு ) இவர் ஓர் தெலுங்கு கவிஞரும், அஷ்டதிகஜர்களில் ஒருவருமாவார். 

## ஆரம்ப கால வாழ்க்கை
சூரண்ணாவின் சரியான பிறப்பிடம் நிச்சயமற்றது. நந்தியாலாவுக்கு அருகிலுள்ள கனலா கிராமத்தில் வசித்து வந்தார்.   

சூரண்ணாவின் பெற்றோர் அபமாம்பா (தாய்) மற்றும் அமரனா (தந்தை), இருவரும் அறிஞர்கள் ஆவர். கிருட்டிணா மாவட்டத்தில் விஜயநகர பேரரசு என்ற ஒரு படைப்பை  நந்தியால் கிருட்டிண இராஜுவுக்கு சூரண்ணா அர்ப்பணித்தார். இவர் நந்தியாலுக்கு அருகிலுள்ள கனாலா கிராமத்தைச் சேர்ந்தவரென்றும்,  நந்தியாலா மற்றும் கர்னூல் மாவட்டத்தின் கொயிலகுந்த்லா சாலையைச் சேர்ந்தவர் என்பது இப்போது தீர்க்கப்பட்டுள்ளது. இவருடைய சமாதி இங்கே இருக்கிறது. பாட்டர் சமூகம் அவரது ஜெயந்தியை ஆண்டுதோறும் கொண்டாடுகிறது. கனாலாவில் ஒரு பழைய ஓரியண்டல் உயர்நிலைப்பள்ளியும் உள்ளது. இது பிங்கலி சூரண்ணாவின் மரபு என்று கூறப்படுகிறது. நந்தியால், சுரானா சரசுவத சங்கம் என்பது 25 ஆண்டுகளுக்கும் மேலாக ஒரு இலக்கிய அமைப்பாகும். பயிற்சி பெற்ற மருத்துவர் ஜி. சகாதேவுடு,   ஓய்வு பெற்ற ஆசிரியரான கோட்டிமுக்கலா சுப்ரமண்ய சாஸ்திரி மற்றும் ஓய்வுபெற்ற ஆசிரியரான கொடுரி சேசபானி சர்மா ஆகியோர் முறையே தலைவர், செயலாளர் மற்றும் இந்த அமைப்பின் இணை செயலாளர் ஆவர்.       

## இலக்கியப் படைப்புகள்
1500 ஆம் ஆண்டில் சூரண்ணா, கருட புராணம், பிரபாவதி பிரதியும்மு, இராகவ பாண்டவ்யம் மற்றும் கலாபூர்ணோதயாமு ஆகியவற்றை எழுதினார். இவர் கருட புராணத்தை தனது தந்தைக்கும், கலாப்பூர்ணோதயத்தை நந்தியால் மன்னருக்கும் அர்ப்பணித்தார். 

*பிரபாவதி* *பிரதியும்மு* மற்றும் *கலாபூர்ணோதயமு ஆகியவற்றை வெல்செரு* நாராயண ராவ் மற்றும் தாவீது சல்மான் ஆகியோர் ஆங்கிலத்தில் மொழிபெயர்த்துள்ளனர். *கலாபூர்ணோதயாமுவின்* மொழிபெயர்ப்பான *தி சவுண்ட் ஆஃப் தி கிஸ், அல்லது தி ஸ்டோரி, ஒருபோதும் சொல்லப்படக்கூடாது,* என்பதை கொலம்பியா யுனிவர்சிட்டி அச்சகம் 2002 இல் வெளியிட்டது.   *பிரபாவதி பிரதியும்முவின்* மொழிபெயர்ப்பான, *தி டெமான்ஸ் டாட்டர்: எ லவ் ஸ்டோரி பிரம் சவுத் இன்டியா என்பதை* நியூ யார்க் அரசுப் பல்கலைக்கழக அச்சகம் 2006 இல் வெளியிடப்பட்டது. * * 

## குறிப்புகள்

## வெளி இணைப்புகள்
*Pingal Surana 
*Telugu literature at bloom in 15th and 16th centuries 
* K.A. Nilakanta Sastry, *History of South India, From Prehistoric Times to the Fall of Vijayanagar*, (New Delhi: OUP, 1955, repr. 2002) 
*Golden age of Telugu Literature
*Literary activity in Vijayanagara Empire

பகுப்பு:தெலுங்கு கவிஞர்கள்
பகுப்பு:தெலுங்கு மக்கள்
பகுப்பு:தெலுங்கு எழுத்தாளர்கள்
சிலக்கலூரிப்பேட்டை

**சிலக்கலூரிப்பேட்டை** (Chilakaluripet) என்பது இந்திய மாநிலமான ஆந்திராவின் குண்டூர் மாவட்டத்தில் உள்ள ஒரு நகரமாகும். இது நரசராபேட்டை வருவாய்ப் பிரிவில் உள்ள சிலக்கலூரிபேட்டை மண்டலத்தின் வட்டத் தலைமையகமாகும். இந்தப் பகுதியைச் சேர்ந்த குறிப்பிடத்தக்கவர்  ஏஎம்ஜி இந்தியா சர்வதேச அமைப்பின் நிறுவனர் ஜான் டேவிட் என்பவராவார்.

## நிலவியல்
இது மாநிலத்தின் கடலோர ஆந்திர பிராந்தியத்தில் 16.10 ° வடக்கேயும், 80.16 ° கிழக்கிலும், கிழக்கு கடலோர சமவெளிகளில் அமைந்துள்ளது. மாவட்ட தலைமையகம் குண்டூருக்கு தென்மேற்கே 40 கி.மீ. (25 மைல்) தொலைவிலும், அமராவதிக்கு (மாநில தலைநகரம்) வடக்கே 75 கிலோமீட்டர் (46 மைல்) தொலைவிலும் சிலக்கலூரிபேட்டை அமைந்துள்ளது. இந்தியாவின் நிலநடுக்க மண்டலங்களின்படி இந்த நகரம் மண்டலம் 3 இல் அமைந்துள்ளது. நாகார்ஜுனா சாகர் வலது கால்வாயிலிருந்து கிருட்டிணா ஆற்றின் தண்ணீர் இங்குக் குடியிருப்பாளர்களின் முக்கிய நீர் ஆதாரமாக உள்ளது.

## புள்ளிவிவரங்கள்
2011 இந்திய மக்கள் தொகைக் கணக்கெடுப்பின்படி, நகரத்தின் மக்கள் தொகை 101,550 என்ற அளவில் உள்ளது. மொத்த மக்கள் தொகையில், 50,201 ஆண்களும் 51,349 பெண்களும் உள்ளனர். சராசரி பாலின விகிதம் 1000 ஆண்களுக்கு 1023 பெண்களென்று இருக்கின்றனர். இது தேசிய சராசரியான 1000 க்கு 940 ஐ விட அதிகமாகும். 9,525 குழந்தைகள் 0–6 வயதுக்குட்பட்டவர்கள், அவர்களில் 4,916 சிறுவர்கள் மற்றும் 4,609 பேர் பாலின விகிதத்தில் 1000 க்கு 938 என்ற விகிதத்தில் உள்ளனர். சராசரிக் கல்வியறிவு விகிதம் 72.08 சதவீதமாக உள்ளது. 52,106 கல்வியாளர்கள், தேசிய சராசரியான 73.00 சதவீதத்தை விடக் குறைவாக உள்ளனர். .

## குடிமை நிர்வாகம்
சிலக்கலூரிபேட்டை நகராட்சி 1964 ஆம் ஆண்டில் *மூன்றாம் வகுப்பு நகராட்சியாக அமைக்கப்பட்டது*. இது 1980 இல் *இரண்டாம் தரமாகவும்* 2001 ல் *முதல் தரமாகவும்* மேம்படுத்தப்பட்டது. நகராட்சியின் அதிகார வரம்பு 34 பகுதிகளுடன் 18.13 கி.மீ. (11.27 மைல்) பரப்பளவில் பரவியுள்ளது 

## பொருளாதாரம்
சிலகலூரிபேட்டை என்பது விசயவாடா*-*சிலகலூரிபேட்டை வளர்ச்சி நடைபாதையின் ஒரு பகுதியாகும். நகராட்சி, விசயவாடா மற்றும் குண்டூர் மாநகராட்சிகளுடன் இணைந்து 15 மெகாவாட் கழிவு-ஆற்றல் ஆலைத் திட்டத்தின் ஒரு பகுதியாகும்.

## குறிப்புகள்

பகுப்பு:ஆந்திர ஊர்களும் நகரங்களும்
பி. சத்ய நாராயண் ரெட்டி

**பி. சத்ய நாராயண் ரெட்டி** (B. Satya Narayan Reddy; பிறப்பு: 1927 ஆகத்து 21 - இறப்பு: 2012 அக்டோபர் 6) இவர் ஓர் சுதந்திர போராட்ட வீரரும், சோசலிச அரசியல்வாதியும் மற்றும் உத்தரபிரதேசம், ஒடிசா மற்றும் மேற்கு வங்காளத்தின் முன்னாள் ஆளுநராகவும் இருந்தார்.    

ரெட்டி 2012 அக்டோபர் 6, அன்று ஐதராபாத்த்தில் தனது 85ஆவது வயதில் காலமானார்.

## ஆரம்ப கால வாழ்க்கை
ரெட்டி தெலங்காணாவின் மகபூப்நகர் மாவட்டத்தில் உள்ள அன்னாரம் கிராமமான சாத்நகரைச் சேர்ந்த விவசாய குடும்பத்தைச் சேர்ந்தவர். ஐதராபாத்தில் உள்ள நிசாம் கல்லூரியில் கல்வி பயின்ற இவர் உசுமானியா பல்கலைக்கழகத்தில் சட்டம் பயின்று பட்டம் பெற்றார்.  

## சுதந்திர போராட்ட வீரர்
14 வயதான ரெட்டி, 1942 இல் வெள்ளையனே வெளியேறு இயக்கத்தில் பங்கேற்றார். காந்தி கைது செய்யப்பட்டதை எதிர்த்து மாணவர்களின் ஊர்வலத்தை மேற்கொண்டதற்காக கைது செய்யப்பட்டார். பின்னர் இவர் 1947 இல் ஐதராபாத் மக்கள் இயக்கத்தில் பங்கேற்றார். அங்கு இவர் ஐதராபாத் நிசாமுக்கு எதிராக ஒரு சத்தியாக்கிரக இயக்கத்தை ஏற்பாடு செய்தார். அதற்காக இவர் கைது செய்யப்பட்டு 6 மாதங்கள் சஞ்சல்குடா சிறையில் அடைக்கப்பட்டார். சிறையில் இருந்த காலத்தில் இவர் தனது சிறைத் தோழர்களிடையே வாரந்தோறும் வெளியான *பயாம்-இ-நாவ்* என்ற இதழின் ஆசிரியராக இருந்தார்.  

## அரசியல் வாழ்க்கை
ஆச்சார்யா நரேந்திர தேவ், ஜெய்பிரகாஷ் நாராயண் மற்றும் ராம் மனோகர் லோகியா ஆகியோரால் ஈர்க்கப்பட்ட ரெட்டி சோசலிச இயக்கத்தின் ஒரு பகுதியாக ஆனார். வினோபா பாவேவின் நிலக்கொடை இயக்கத்தில் பங்கேற்றார். காங்கிரசின் தொடர்பைத் தவிர்த்து, இவர் சோசலிஸ்ட் கட்சி, ஜனதா கட்சி மற்றும் லோக்தளுடன் பலவிதமாக தொடர்பு கொண்டிருந்தார். ஜனதா கட்சியின் வேட்பாளராக 1978 ல் மாநிலங்களவைக்குத் தேர்ந்தெடுக்கப்பட்டார். 1983 ஆம் ஆண்டில் இவர் தெலுங்கு தேசம் கட்சியில் சேர்ந்தார். 1984 ஆம் ஆண்டில் மாநிலங்களவைக்கு மீண்டும் தேர்ந்தெடுக்கப்பட்டார். 

## ஆளுநர் பதவிக்காலம்
ரெட்டி 1990 பிப்ரவரி 12 முதல் 1993 மே 25 வரை உத்திரப் பிரதேச ஆளுநராகவும், 1993 சூன் முதல் 1995 சூன் 17 வரை ஒடிசாவின் ஆளுநராகவும்  பணியாற்றினார். இவர் 1993 சூலை 13 முதல் 1993 ஆகத்து 14 வரை மேற்கு வங்காள ஆளுநராக கூடுதல் பொறுப்பையும் வகித்தார். பாபர் மசூதி இடிக்கப்பட்டபோது இவர் உத்தரபிரதேச ஆளுநராக இருந்தார்.

## குறிப்புகள்

|-

|-

|-

பகுப்பு:1927 பிறப்புகள்
பகுப்பு:இந்திய விடுதலைப் போராட்ட வீரர்கள்
பகுப்பு:ஒடிசா ஆளுநர்கள்
பகுப்பு:உத்தரப் பிரதேச ஆளுநர்கள்
பகுப்பு:2012 இறப்புகள்
நிரஞ்சன் பகத்

**நிரஞ்சன் நர்ஹரி பகத்** (18 மே 1926 - 1 பிப்ரவரி 2018)  இந்திய குஜராத்தி மொழி கவிஞரும் வர்ணனையாளரும் ஆவார். இவர் *குஜராத்தி சாஹியாட்டா - பூர்வர்தா உத்தர்தா* என்ற விமர்சனப் பணிகளுக்காக *குஜராத்தி மொழிக்கான* சாகித்ய அகாடமி விருதை 1999 ஆம் ஆண்டில் வென்றவர் ஆவார். இவர் ஒரு ஆங்கிலக் கவிஞராகவும் இருந்தார். மேலும், ஆங்கிலத்தில் நூற்றுக்கும் மேற்பட்ட கவிதைகளை எழுதியிருந்தார். அவற்றில் பெரும்பாலானவை, *[[கீதாஞ்சலி|கீதாஞ்சலியின்]]* பாணியில் எழுதப்பட்டவை.

## ஆரம்ப கால வாழ்க்கை
நிரஞ்சன் நர்ஹரி பகத் 1926 ஆம் ஆண்டு மே 18 அன்று அகமதாபாத்தில் பிறந்தார். அவர் 1950 ஆம் ஆண்டில் ஆங்கில இலக்கியத்தில் முதுகலைப் பட்டத்தை முடித்தார்.

## தொழில்
இடது|thumb| 1971 ஆம் ஆண்டில் சுனிலால் மடியாவின் மகன் அமிதாப் மடியாவுடன் நிரஞ்சன் பகத்
பகத் எல்.டி கலைக் கல்லூரியில் விரிவுரையாளராக சேர்ந்தார். பின்னர் அவர் அகமதாபாத்தில் உள்ள செயிண்ட் சேவியர் கல்லூரியில் 1975 ஆம் ஆண்டில் ஆங்கிலப் பேராசிரியராக சேர்ந்தார். பணியிலிருந்து ஓய்வு பெறும் வரை அங்கு பணியாற்றினார். 1997-98 ஆம் ஆண்டு முதல் குஜராத்தி சாகித்ய பரிஷத்தின் தலைவராகப் பணியாற்றினார். 1963 முதல் 1967 வரை டெல்லியில் உள்ள சாகித்திய அகாதமி, குஜராத்தி ஆலோசனைக் குழுவின் உறுப்பினராகவும் பணியாற்றினார்.

*குஜராத்தி சாஹிய்தா - பூர்வர்தா உத்தர்தா என்ற* விமர்சனப் படைப்பிற்காக 1999 ஆம் ஆண்டில் சாகித்ய அகாடமி விருதினைப் பெற்றார்.  இவர், சண்டோலே என்ற தனது படைப்பிற்காக நர்மத் சுவர்ண சந்த்ரக் என்ற விருதினைப் பெற்றார். இவர் 1949 ஆம் ஆண்டில் குமார் சுவர்ண சந்திரக் விருதினையும், 1969 ஆம் ஆண்டில் ரஞ்சித்ரம் சுவர்ண சந்திரக் என்ற விருதினையும், 1998 ஆம் ஆண்டில் பிரேமானந்த் சுவர்ண சந்திரக் விருதினையும், 2000 ஆம் ஆண்டில் சச்சிதானந்த் சன்மன் விருதினையும் மற்றும் 2001 ஆம் ஆண்டில் நர்சிங் மேத்தா விருதினையும்  பெற்றார்.

## இறப்பு
பகத் 1 பிப்ரவரி 2018 அன்று அகமதாபாத்தில் உள்ள ஒரு மருத்துவமனையில் தனது 91 ஆவது வயதில் பக்கவாதத்தால் இறந்தார்.

## குறிப்புகள்

பகுப்பு:2018 இறப்புகள்
பகுப்பு:1926 பிறப்புகள்